ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО



Р Е Ш Е Н И Е № 300
12.08.2025г.


               На основание чл. 21, ал. 1, т. 8 ЗМСМА, чл. 8, ал. 9 ЗОС, чл. 71, ал. 1 и ал. 4, чл. 17, ал. 5 и чл. 15, ал. 1 ЗК вр. решение на Общински съвет Минерални бани № 296/14.07.2025г., Общински съвет Минерални бани 
Р Е Ш И :
               I. Открива процедура за определяне на концесионер на концесия за услуга върху обект публична общинска собственост, наричан „обект на концесията“, както следва – поземлен имот с идентификатор 70250.712.977 (номер по предходен план 000977), землище на с. Сусам, находящ се в местността „Могилата“, с площ 19 877 кв.м., с трайно предназначение на територията „територия, заета от води и водни обекти“, начин на трайно ползване „язовир“. 
               ІІ. Според предмета си концесията е за услуга и включва извършване на дейностите по управление и поддържане на съоръженията от водностопанската система и извършване на следните стопански дейности, които могат да се осъществяват чрез обекта на концесията – развъждане и отглеждане на риба и други водни организми (аквакултури), риболов, търговия и превоз на риба и други водни организми, любителски риболов, напояване, както и всички други дейности, които биха могли да съпътстват основната дейност, без да я препятстват и не са забранени от действащото законодателство, като изграждане на обекти, свързани с извършване на търговска, туристическа, спортна или друг вид стопанска дейност с обекта на концесията. Икономическите оператори, чрез концесията за строителство на общинския язовир, имат възможността да извършват тези стопански дейности, само при условие, че поемат ангажимента да гарантират текущо техническо поддържане на съоръженията на язовира и неговата безопасност. Извършваните в обекта на концесия стопански дейностите не могат да водят до промяна предназначението на обекта и неговите функции като елемент от системата на хидромелиоративните съоръжения в региона, да увреждат неговите елементи, да бъдат свързани с опасности за околната среда, човешкото здраве и имуществото на други лица.
               ІІІ. Срок на концесията – 35 години.
               IV. Концесионни възнаграждения. 
               4.1. Минимално годишно концесионно възнаграждение
[bookmark: _Hlk179534199]               Минималното годишно концесионно възнаграждение за срока на концесията не може да бъде по-ниско от 1477,22 лв. (хиляда четиристотин седемдесет и седем лева и двадесет и две стотинки), без ДДС или 755,29  €
               Ред за предоставяне на годишното концесионно възнаграждение:
· Първото концесионно възнаграждение се заплаща до 30-то число на месеца, следващ месеца на изтичане на годината, през която е влязъл в сила концесионния договор и се дължи пропорционално за периода от време от годината, през който концесионният договор е действал;  
· За всяка следваща година от срока на концесията годишното концесионно възнаграждение се заплаща до 31.01. на съответната година.
При забава в плащането на концесионното възнаграждение, концесионерът дължи лихва в размер на законната лихва, изчислена върху размера на забавената вноска.
               С оглед динамиката на инфлационните процеси може да се извършва корекция на концесионното възнаграждение в тримесечен срок след края на всеки период от 3 години (или в тримесечен срок след период, в който ръста на цените е повече от 15 %) с индекса на цените и инфлацията на Националния статистически институт през изминалия период. Годишното концесионно възнаграждение се актуализира и при промяна на инфлационния индекс над 20 % годишно.
               4.2. Гратисен период
               Не се предвижда
               V. Прогнозна стойност на концесията за строителство
               Прогнозната стойност на концесията е определена в съответствие със съдържащата се във финансово-икономическият анализ информация и с определените прогнозни приходи на концесионера за срока на концесията. Прогнозните приходи се включват в прогнозната стойност на концесията в пълен размер без данък върху добавената стойност. Прогнозната стойност на концесията е определена с използването на метода „дисконтиране на паричните потоци“ – дисконтират се прогнозните приходи на концесионера, като на основание чл. 4, ал. 3 от Наредбата за изискванията за определяне на финансово-икономическите елементи на концесията, дисконтовият процент е в размер 4 на сто. Не се предвижда клауза за преразглеждане на концесионния договор, което значи, че към прогнозните приходи на концесионера не са добавени прогнозните приходи от всички изменения на концесионния договор.
                Приходите на концесионера от експлоатацията на обекта и на услугите се формират от плащанията от потребителите, като при определянето на прогнозните приходи се вземат предвид пазарните цени на стопанските дейности, включени в предмета на концесията – търговия с аквакултури и любителски риболов.
               Прогнозна стойност на концесията за услуга е 393 927,79 лв. (триста деветдесет и три хиляди деветстотин двадесет и седем лева и седемдесет и девет стотинки), без ДДС или 201412,08  €.
               VI. Начин на определяне на концесионера – чрез провеждане на открита процедура по реда на глава трета от Закона за концесиите. Съгласно чл. 11. ал. 2 ЗК концесия за строителство, чиято стойност е под европейския праг, е концесия под европейския праг, а за концесиите под европейския праг определянето на концесионер се извършва единствено чрез открита процедура на основание чл. 52, ал. 2 ЗК.
               Откритата процедура се провежда на един етап, в който икономическият оператор подава едновременно заявление и оферта. Откритата процедура не включва договаряне. Използвайки тази процедура в максимална степен ще бъдат защитени правата и законните интереси както на концедента, така и на всеки един участник в нея. В условията на открита процедура всички заинтересовани лица могат да подадат заявление и оферта за участие. Същевременно се създава възможност да бъде определен най-добрия концесионер, при спазване изискването на закона за избор на икономически най-изгодната оферта.
               На  основание чл. 80,  ал. 1 ЗК, процедурата за определяне на концесионер да се проведе от комисия, назначена със заповед на кмета на общината, в срок до три работни дни от издаване на решението за откриване на процедурата, като действията на комисията са съобразно нормативните изисквания, посочени в раздел VIII, глава трета ЗК. Със заповедта за назначаване на комисията концедентът определя едно или повече длъжностни лица, които подпомагат комисията технически и осъществяват обмен на информация с икономическите оператори или участниците и лице с осигурен достъп до Националния концесионен регистър, което открива и поддържа партидата на процедурата.


Участвали в гласуването 9 общински съветника, от които:


 „за” – 9
„против”- няма 
„въздържали се” – няма

Приема се



Председател на ОбС:_________
                                 /Сунай Хасан/




















ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО




Р Е Ш Е Н И Е № 301
12.08.2025г.


На основание чл. 21, ал.1, т. 2 от ЗМСМА, Общински съвет Минерални бани 
   	Р Е Ш И : 
На основание чл.21, ал.1, т.2 от ЗМСМА, Общински съвет – Минерални бани считано от 01.09.2025г. увеличава числеността на персонала в дейност „Други дейности по икономиката” с 3 (три) щатни бройки, както следва:
1. Екскурзовод – 1бр., НКПД 51133005
1. Технически сътрудник ТИЦ– 2 бр., НКПД 41102005


Участвали в гласуването 9 общински съветника, от които:
 „за” – 7
„против”- 1 
„въздържали се” – 1

ПРИЕМА СЕ

Председател на ОбС:_________
                                 /Сунай Хасан/

















ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО


Р Е Ш Е Н И Е № 302
12.08.2025г.

               На основание чл. 21, ал. 1, т. 8 ЗМСМА вр. чл. 8, ал. 9 ЗОС, чл. 40, ал. 1 ЗК и чл. 21, ал. 1 вр. чл. 20, т. 2, т. 1 и т. 3 Наредба за изискванията за определяне на финансово-икономическите елементи на концесията, Общински съвет Минерални бани 
Р Е Ш И :
               I. Общински съвет Минерални бани добавя нова точка към Плана за действие за общинските концесии, действащ на територията на община Минерални бани, приет с РОС № 216/12.02.2025 г.,  като допълва същия както следва:
               1.12. Поземлен имот с идентификатор 66634.390.323 (номер по предходен план 000323), землище на с. Сираково, местност «Двете дъбици» («Лочката»), с площ 7 466 кв.м., с трайно предназначение на територията „горска“, начин на трайно ползване „водоем“, вид собственост «общинска публична», съгласно скица на поземлен имот № 15-1219129-23.07.2025г.
               II. На основание чл. 40, ал. 3, т. 6 ЗК вр. чл. 21, ал. 2 Наредба за изискванията за определяне на финансово-икономическите елементи на концесията, актуализираният План за действие за общинските концесии да се публикува в Националния концесионен регистър.

Приложение: Актуализиран План за действие за общинските концесии (2021-2027 г.)




Участвали в гласуването 9 общински съветника, от които:

За –9
Против –няма
Въздържал се – няма
Приема се

Председател на ОбС:_________
                              /Сунай Хасан/

ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО


Р Е Ш Е Н И Е № 303
12.08.2025г.

На основание чл. 21, ал. 1, т. 12 от Закона за местно самоуправление и местна администрация и във връзка с чл. 38 от Закона за социалните услуги, и чл. 63 ал.1 от Наредбата за планиране на социалните услуги, Общински съвет- Минерални бани,

Р Е Ш И :

На основание чл. 21, ал. 1, т. 12 от Закона за местно самоуправление и местна администрация и във връзка с чл. 38 от Закона за социалните услуги, и чл. 63 ал.1 от Наредбата за планиране на социалните услуги, Общински съвет- Минерални бани,

1. [bookmark: _Hlk200110812]Приема Общински годишен план за социалните услуги през 2026г.


Приложение: 
1.Общински годишен план за социалните услуги през 2026г.
2.Обява на Проект за Общински годишен за социалните услуги през 2026г. на интернет страницата на община Минерални бани.
3.Покана за публично обсъждане, качена на интернет страницата на общината.
4.Протокол от проведено заседание на Съвета по въпросите на социалните услуги.


Участвали в гласуването 9 общински  съветника, от които:
За –9
Против –няма
Въздържал се – няма
Приема се

Председател на ОбС:_________
                                 /Сунай Хасан/











ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО


Р Е Ш Е Н И Е № 304
12.08.2025г.

На основание чл.21, ал1, т.23 от Закон за местното самоуправление и местната администрация, чл.26 и чл. 27 от Закон за социалните услуги, Общински съвет - Минерални бани 

Р Е Ш И:
1. Към състава на Съвета по въпросите на социалните услуги да бъде включен като член и представител на Дирекция социално подпомагане-Хасково.



Участвали в гласуването 9 общински съветника, от които:
 „за” – 9 
„против”- няма
„въздържали се” – няма
Приема се
Председател на ОбС:_________
                              /Сунай Хасан/


























ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО



Р Е Ш Е Н И Е № 305
12.08.2025г.

                
На основание чл.21, ал.1, т.8 и ал.2 от ЗМСМА, чл.24а, ал.7 от ЗСПЗЗ и чл.7 от  Наредбата за управление, стопанисване и ползване на земите от ОПФ, Общински съвет – Минерални бани
Р Е Ш И :
I. Определя маломерни имоти от общинския поземлен фонд, находящи се в землищата на Община Минерални бани, които да се отдават под наем без търг или конкурс за една година, както следва:
	№
	Вид на имота
	Землище
	Местност
	№ на имота
	Площ на имота /дка/
	Категория
	Цена
лева / дка

	1. 
	Нива
	с.Сусам
	Требището
	70250.254.11
	1,496
	V
	16,00


                                                                                                                                                                                                                                                                                                   II. Одобреният списък на имотите да се обяви на интернет страницата на общината.
III. Заинтересованите лица подават заявление по образец до кмета на общината
IV. Срокът за подаване на заявленията е 30 дни, считано от деня на обявяването.
V. Постъпилите в  срок заявления се класират по реда на подаването им.
VI. Договорите за наем на маломерните имоти да се сключат за стопанската 2025/2026 година, след представяне на документ за платен наем.
VII. Определя наемната цена за имотите съгласно  Тарифа за определяне на базисните цени при отдаване под наем на земи от общински поземлен фонд, от Наредбата за управление, стопанисване и ползване на земите от ОПФ в Община Минерални бани.
VIII. Възлага на кмета на Община Минерални бани да предприеме всички необходими действия по отдаване на имотите под наем.


Участвали в гласуването 9 общински съветника, от които:

За –9
Против –няма
Въздържал се –няма

Приема се

Председател на ОбС:_________
                              /Сунай Хасан/
ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО


Р Е Ш Е Н И Е № 306
12.08.2025г.

На основание чл. 21, ал. 1, т.10 в изпълнение на правомощията по чл.21, ал.2 от Закона за местното самоуправление и местната администрация /ЗМСМА/ във връзка с чл. 4, т.1, чл.15, ал.2 и чл. 17, ал. 1 от Закона за общинския дълг (ЗОД) и чл.3.2 , чл. 5.2 и чл.18, чл.20 от Наредба № 3 за общинския дълг и общинските гаранции на община Минерални бани,Общински съвет – Минерални бани  
Р Е Ш И :
	1. Общински съвет  Минерални бани  дава съгласието си Община Минерални бани  да поеме дългосрочен общински дълг за финансиране на разходи за инженеринг, строителство и ремонтни работи на обекти, общинска собственост по Договори № № 19-Р/27.02.2025 г, 83-С/19.06.2025 г. и 179-С/03.12.2024 г.  в размер на 800 000 лв. (осемстотин хиляди) лева.
	Дългосрочният общински дълг да се поеме чрез заем от кредитна институция за срок от 120 (сто и двадесет) месеца, при следните основни параметри:
1.1. Максимален размер и валута на дълга: 800 000 лв. (осемстотин хиляди) лева;
	1.2. Срок – 120 (сто и двадесет) месеца;
	1.3. Вид на дълга – дългосрочен дълг, поет с договор за общински заем; 
	1.4. Условия за усвояване и погасяване: 
	1.4.1. Срок и начин на усвояване на кредита -  усвояването на кредита ще се извършва изцяло или на части, след надлежно учредяване на съответното обезпечение и представяне на писмено искане за усвояване, придружено с документи, съгласно целта на кредита. Усвояването се извършва в срок до 12 месеца, считано от  датата на подписване на договора за кредит.
	1.4.2. Срок за погасяване на кредита – 120 месеца, считано от датата на подписване на договора за кредит;
	1.4.3. Начин на погасяване на кредита – Издължаването на главницата се извършва на равни месечни вноски. Лихвата е платима ежемесечно, съобразно усвоената част от кредита.
	1.4.4. Източници за погасяване на кредита:  настоящи и бъдещи собствени приходи на община Минерални бани, съгласно определеното в чл.45, ал.1, т.1, от Закона за публичните финанси (ЗПФ), настоящи и бъдещи собствени приходи на община Минерални бани за капиталови разходи по чл. 45, ал. 1, т.2 от ЗПФ и общата изравнителна субсидия по чл. 52, ал.1,т.1 от ЗПФ.
1.5.1. Лихвен процент по редовен дълг: Лихвен процент по редовен дълг: Годишна лихва, формирана като сума от  3М EURIBOR плюс надбавка, но не по-висока от 4,50%, към датата на подаване на офертата; 
	1.5.2. При просрочие на главницата – до 5,0 процентни пункта над договорения лихвен процент за редовен дълг на годишна база, за срока на просрочената сума, без капитализиране на просрочените лихви.
	1.6. Други такси и разноски:
 - такса за разглеждане и обработка на искане за кредит - не по-голяма от 0,5 %; 
 - годишна такса за управление на кредита - не по-голяма от 0,5 %;
 - годишна такса ангажимент - не по-голяма от 0,5 %;
- без такса за предсрочно погасяване на кредита или на част от него, със собствени средства;
	1.7. Начин на обезпечение на кредита: Особен залог по реда на Закона за особените залози (ЗОЗ), върху настоящи и бъдещи собствени приходи на община Минерални бани, съгласно определеното в чл.45, ал.1, т.1, от Закона за публичните финанси (ЗПФ), настоящи и бъдещи собствени приходи на община Минерални бани за капиталови разходи по чл. 45, ал. 1, т.2 от ЗПФ и общата изравнителна субсидия по чл. 52, ал.1,т.1 от ЗПФ, и залог на вземанията по банковата сметка, по която постъпват гореописаните приходи;
1.8. Други условия по кредита: Финансовата институция избрана да предостави кредита не може да поставя допълнителни условия по изпълнение на договора, свързани с преминаване на общината на обслужване в представляваната от тях банка, обслужване на служители на общината и пр.
2. Възлага и делегира права на Кмета на Община Минерални бани да сключи договор с кредитна институция/банка за финансирането, предмет на настоящето решение след провеждане на процедура по чл.24 от Наредба № 3 за общинския дълг и общинските гаранции на община Минерални бани. 
3. Дава право на Кмета на Община Минерални бани да подпише договорът за кредит и обезпечение, в съответствие с предложението на избраната банка, и други относими към решението документи, както и да извърши всички останали необходими правни и фактически действия за изпълнение на решението.

Участвали в поименното гласуване 9 общински  съветника, от които:
1. Азис Мехмед - за
2. Ахмед Юнлюсой – за
3. Ерсан Джефер – за
4. Мехмед Гюнай – за
5. Мехмед Лятиф – против
6. Мюмюн Зекир - за
7. Найме Мустафа – за
8. Сонер Сабри – против
9. Сунай хасан - за
За –7
Против –2
Въздържал се – няма
НЕ СЕ ПРИЕМА

Председател на ОбС:_________
                              /Сунай Хасан/












ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО


Р Е Ш Е Н И Е № 307
12.08.2025г.

На основание чл. 21, ал.1, т.15 от ЗМСМА във връзка с чл.12, ал.2 и чл. 27, ал.1 от Устава на НСОРБ, Общински съвет Минерални бани 

Р Е Ш И :

	1.Определя за делегат в Общото събрание на Националното сдружение на общините в Република България представител на Общински съвет – Минерални бани – Сунай Сали Хасан – Председател на Общински съвет Минерални бани.
[bookmark: _GoBack]	2.При невъзможност за участие в заседанието на Общото събрание,  ще бъде заместван от Ахмед Юсуф Юнлюсой – Зам.председател на Общински съвет Минерални бани. 

           

Участвали в гласуването 9 общински  съветника, от които:
За –9
Против –няма
Въздържал се –няма

Приема се


Председател на ОбС:_________
                              /Сунай Хасан/







ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО


Р Е Ш Е Н И Е № 308
12.08.2025г.

На основание чл. 21, ал.1, т.15 от ЗМСМА, Общински съвет Минерални бани 

Р Е Ш И :

На основание чл. 21, ал.1, т.15 от ЗМСМА, предлагам Общински съвет Минерални бани	дава съгласие Председателят на Общински съвет Минерални бани – Сунай Сали Хасан да членува в Национална асоциация на председателите на общински съвети в Република българия, като дължимият членски внос е за сметка на бюджета на община Минерални бани в частта „Общински разходи за общински съвет и параграфа за разходи за членски внос и участие в нетърговски организации“.


           

Участвали в гласуването 9 общински  съветника, от които:
За –9
Против –няма
Въздържал се –няма

Приема се


Председател на ОбС:_________
                              /Сунай Хасан/







ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО


Р Е Ш Е Н И Е № 309
12.08.2025г.

На основание  чл.21, ал.1, т.11 ЗМСМА вр. чл. 129, ал. 1 ЗУТ , вр.чл. 110 ал. 1, т.3, т. 5 от ЗУТ, Общински съвет Минерални бани 
Р Е Ш И : 
На  основание  чл.21, ал.1, т.11 ЗМСМА вр. чл. 129, ал. 1 ЗУТ , вр. чл. 110 ал. 1, т.3 , т. 5 от ЗУТ Общински съвет – Минерални бани ОДОБРЯВА проект: 
Подробен устройствен план/ПУП/ - План за застрояване/ПЗ/ и придружаващи го план-схеми: Електро и  Транспортно-комункационна схема и съответните парцеларни планове /ПП/ към схемите за ПИ 68237.270.22, местност „Деде Бюлю“ землище на с.Спахиево,  община Минерални бани, с инвестиционно намерение за обект: Пътна връзка за „Обществено обслужване, бензиностанция и паркинг“.
Подробен устройствен план – Парцеларен план за обект „Кабелна линия за присъединяване на ПИ 68237.270.22, местност ‚Деде Бюлю“ землище на с.Спахиево, от ТНН на съществуващ МТТ „Вили спахиево“ до ел.табло пред имот 68237.270.22 землище на с.Спахиево“.  
             С дължина на кабелната линия от 215.63м., трасето преминава през ПИ № 68237.270.1– с НТП „За селскостопански , горски, ведомствен път“, собственост на Община Минерални бани с площ от 2387 кв.м. и ПИ № 68237.201.60 – с НТП „За селскостопански , горски, ведомствен път“, собственост на Община Минерални бани с площ от 2255 кв.м. Обща площ на сервитутната зона за кабелната линия е 215,63 кв.м. 
Специализираната план-схема по част: Електро предвижда изграждане на кабелна линия НН на 0,6м. от имотните граници – положена в самия имот ПИ № 68237.270.22 с предоставена мощност от 20.00kW. Трасето на кабелната линия започва с изходна точка на кабела е съществуващ МТТ „Вили спахиево“ с крайна точка в ГРТ пред имот в ПИ 68237.270.22, съгласно съгласувано задание за ПУП с изх.№ /03.10.2024г. на „Ер  Юг“ ЕАД - клон гр.Хасково и представения проект по част Електро, съгласуван с писмо изх.№ 11314690/ 15.01.2025г. от „Ер  Юг“ ЕАД - клон гр.Хасково. 
Общата дължина на кабелната линия е 215.63м., със сервитут по 0,50см. от двете страни на кабела  от 213,80 кв.м. 
Съгласно Наредба № 4 за определянето и администрирането на местните такси и цени на услуги на територията на община минерални бани (Доп. – РОС, 560 от 2017 г.), лицето е длъжно на основание чл. 33, т. 31 да заплати такса от 427,60 лв. за право на преминаване през общинска публична собственост.

Подробен устройствен план – Комункационна-транспортна-схема и парцеларен план план към нея предвиждат изграждането на Пътна връзка за „Обществено обслужване, бензиностанция и паркинг“ към  ПИ 68237.270.22, местност „Деде Бюлю“ землище на с.Спахиево, за достъп до имота на инвеститора, край път III-506 „Димитровград-Петелово“, при км 31-230 дясно. 
Трасето на пътната връзка, показано в комункационен-транспортен-план, преминава през следните имоти, попадащи в землище на с. Спахиево,, община Минерални бани, както следва: 
· 130кв.м. през поземлен имот № 68237.201.60, м.“ Деде Бюлю“, землище с. Спахиево, общинска публична собственост, Земеделска територия, НТП: За селскостопански, ведомствен път; 
· 528кв.м. през поземлен имот № 68237.201.56, м.“ Деде Бюлю“, землище с. Спахиево, държавна публична собственост, територия на Транспорта, НТП: За път от републиканската път; 
· 317кв.м. през поземлен имот № 68237.270.22, м.“ Деде Бюлю“, землище с. Спахиево, Частна собственост,  НТП изоставена нива; 
· 67м. през поземлен имот № 68237.270.1, м.“ Деде Бюлю“, землище с. Спахиево, общинска публична собственост, НТП За селскостопански, ведомствен път; 
· 60кв.м. през поземлен имот № 68237.34.9, м.“ Деде Бюлю“, землище с. Спахиево, Частна собственост, Земеделска територия, НТП  изоставена нива; 
               Част от трасето на кабелната линия и сервитута попадат в разработка за обект: Пътна връзка за „Обществено обслужване, бензиностанция и паркинг“ към  ПИ 68237.270.22, местност „Деде Бюлю“ землище на с.Спахиево, за достъп до имота на инвеститора, край път III-506 „Димитровград-Петелово“, при км 31-230 дясно. 
         За имотите Общинска собственост с обща площ от 725 кв.м, съгласно Наредба № 4 за определянето и администрирането на местните такси и цени на услуги на територията на община минерални бани (Доп. – РОС, 560 от 2017 г.), лицето е длъжно на основание чл. 33, т. 31 да заплати такса от 2275,00 лв. за право на преминаване през общинска собственост.

ОБЩИНСКИЯ  СЪВЕТ   ВЪЗЛАГА на  Кмета  и на Гл. арх.на община Минерални бани  за  последващи  действия.	 
           

Участвали в гласуването 9 общински  съветника, от които:
За –9
Против –няма
Въздържал се –няма

Приема се


Председател на ОбС:_________
                              /Сунай Хасан/


ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО


Р Е Ш Е Н И Е № 310
12.08.2025г.

На основание чл.21, ал.1, т.11 ЗМСМА, вр. чл. 43, ал. 2 от ЗУТ и в изпълнение на чл.43, ал.1 от Наредба № РД-02-20-2 от 20 декември 2017 г. за планиране и проектиране на комуникационно-транспортната система на урбанизираните територии, Общински съвет Минерални бани 
Р Е Ш И : 
На основание  чл.21, ал.1, т.11 ЗМСМА, вр. чл. 43, ал. 2  от ЗУТ и в изпълнение на чл.43, ал.1 от Наредба № РД-02-20-2 от 20 декември 2017 г. Общински съвет – Минерални бани ОДОБРЯВА: 
 1. Отдаване на терен – публична общинска собственост за обособяване на 15 броя паркоместа, две от които за инвалиди, на ул. „Енергетик“ в непосредствена близост до обект: „Многофамилна жилищна сграда с магазини“ в УПИ XIX, кв.17 по плана на с. Минерални бани.
2. Наемна месечна цена за отдаването на 15 броя паркоместа, две от които са инвалидни от 983,13лв. или 502,66€ .
С настоящото Решение, Общински съвет – Минерални бани дава съгласие да се отдаде терен – публична общинска собственост за обособяване на 15 броя паркоместа и заплащане на 13 паркоместа с месечна такса от 983,13лв. или 502,66€, в непосредствена близост до обект: „Многофамилна жилищна сграда с магазини“ в УПИ XIX, кв.17 по плана на с. Минерални бани.
           

Участвали в гласуването 9 общински  съветника, от които:
За –8
Против –няма
Въздържал се –1

Приема се


Председател на ОбС:_________
                              /Сунай Хасан/

ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО




Р Е Ш Е Н И Е № 311
12.08.2025г.


На основание чл. 21, ал.2 и чл.45, ал.9 от ЗМСМА и във връзка с чл.11, ал. 1 от ЗОС, Общински съвет Минерални бани

Р Е Ш И :

         Отменя Решение №289 от 19.06.2025г. на Общински съвет Минерални бани.

          

Участвали в гласуването 9 общински  съветника, от които:
За –9
Против –няма
Въздържал се –няма

Приема се


Председател на ОбС:_________
                              /Сунай Хасан/









ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО


Р Е Ш Е Н И Е № 312
12.08.2025г.

	На основание чл. 11, ал. 1 от ЗОС и чл. 21, ал. 1, т. 7 от ЗМСМА,във връзка с чл.112от Закона за горите и чл.7,ал 3 и 4 от Наредбата за условията и реда за възлагане изпълнението на дейностите в горските територии- държавна и общинска собственост, и за ползването на дървесина и недървесни горски продукти съгласно предвижданията на горскостопанския план за горите собственост на община Минерални бани, Общински съвет Минерални бани
Р Е Ш И :
         1.Приема Годишния план за ползване на дървесина от общинските горски територии, собственост на община Минерални бани да е в размер на 15845 куб.метра лежаща маса без клони от Лесосечен фонд 2025година:
1.В това число широколистни – 7597м3
- От възобновителни сечи – 7459м3
- От отгледни сечи – 93м3
- От технически сечи – 45м3
2.В това число иглолистни – 8248м3
- От възобновителни сечи – 7041м3
- От отгледни сечи – 1207м3
         
Участвали в гласуването 9 общински  съветника, от които:
За –9
Против –няма
Въздържал се –няма

Приема се


Председател на ОбС:_________
                              /Сунай Хасан/






ОБЩИНСКИ СЪВЕТ-МИНЕРАЛНИ БАНИ,ОБЛАСТ ХАСКОВО



Р Е Ш Е Н И Е № 313
12.08.2025г.

На основание чл. 11, ал. 1 от ЗОС и чл. 21, ал. 1, т. 7 от ЗМСМА,във връзка с чл.112,ал.1, чл.113 и чл.114,ал.1 от Закона за горите и чл.71,ал.6 и 7 от Наредбата за условията и реда за възлагане изпълнението на дейности в горските територии – държавна и общинска собственост  и за ползването на дървесина и недървесни горски продукти, Общински съвет минерални бани
Р Е Ш И :
         1.Общински съвет – Минерални бани приема начина на ползване на дървесина,която ще се добие от общинските горски територии собственост на община Минерални бани през 2025г. както следва:
         - Чрез продажба на стояща дървесина на корен;
         - Чрез добив и продажба на добита дървесина;
         2.Продажбата на стояща дървесина на корен да се осъществи чрез търг с явно наддаване за физически лица и търговци вписани в публичния регистър по чл.241 от ЗГ и притежаващи удостоверение за съответната дейност.
        3.Продажбата на добитата дървесина да се осъществи по действително добити количества и сортименти, по ценоразпис утвърден от общинския съвет. 
    4.Одобрява провеждането на процедури за продажба на стояща дървесина на корен от иглолистни и широколистни дървесни видове в горските територии на община Минерални бани през 2025г., от лесосечния фонд за 2025г. в съответствие с Наредбата за условията и  реда за възлагане на дейностите в горските територии – държавна и общинска собственост и за ползване на дървесина и недървесни горски продукти.
     5.Одобрява обема на ползване на дървесина в размер на 10000куб. м. плътни стояща маса, от иглолистна  и широколистна, за продажба по начални цени, утвърдени с Решение № 786/07.11.2014 г.; Решение № 471/23.05.2017 г.; Решение № 544/24.11.2017 г.
6.Определя следното количество дървесина за продажба по ценоразпис от просеки под  ел.проводи :
1.Широколистна дървесина,твърди:
-дърва за огрев – 60м3стояща маса / 45м3 лежаща маса/
8.Приема продажна цена по ценоразпис на дърва за огрев и вършина от просеки под  ел.проводи и остатъците от сечища през годините както следва:
     1/в размер на 15 лв/пр.м3 за  твърди широколистни 
     2/в размер на 8лв/пр.м3 за меки широколистни
     3/ в размер на 8лв/пр.м3 за иглолистни
     4/в размер на 3 лв/пр.м3 за  вършина от иглолистни и твърди и меки
     широколистни дървесни видове. 
           

Участвали в гласуването 9 общински  съветника, от които:
За –9
Против –няма
Въздържал се –няма

Приема се


Председател на ОбС:_________
                              /Сунай Хасан/




